सामग्री: हामिद अन्सारी

यावेळी हामिदची आई फौजिया, वडील निहाल आणि भाऊसुद्धा तिथं हजर होते. 6 वर्षानंतर हामिदला पाहून या तिघांनाही आपले अश्रू आवरले नाहीत. यानंतर हामिद आणि त्याच्या कुटुंबानं भारतीय भूमीला डोकं टेकवून मदत करणाऱ्या अधिकारी आणि सरकारचे आभार मानले. 

2012साली फेसबुकवरून झालेल्या मैत्रीने त्यांना आधी अफगाणिस्तान आणि नंतर पाकिस्तानात पोहोचवलं. 

2012ला अन्सारी यांना पाकिस्तानातील कोहाट परिसरात पोलिसांनी ताब्यात घेतलं होतं. त्यानंतर त्यांची रवानगी मरदान इथल्या तुरुंगात झाली. 

पण मुंबईतून ते पाकिस्तानात पोहोचले तरी कसे?

33 वर्षांचे हामिद अन्सारी मुंबईचे आहेत. त्यांनी व्यवस्थापन शास्त्रात पदवी घेतली आहे. मुंबईतून बेपत्ता होण्याच्या काही दिवस आधीच त्यांनी मुंबईतील एका कॉलेजमध्ये व्याख्याता म्हणून काम सुरू केलं होतं. 

त्यांची आई फौजिया अन्सारी मुंबईत हिंदी विषयाच्या प्राध्यापक आहेत. त्या कॉलेजमध्ये उपप्रचार्य पदावर कार्यरत आहेत. अन्सारीचे वडील बँक कर्मचारी तर भाऊ डेंटिस्ट आहे. 

पाकिस्तान

पाकिस्तान आणि भारत यांच्यातील कैद्यांसंदर्भात काम करणारे पत्रकार जतीन देसाई सांगतात, "हामिद ओळख फेसबुकच्या माध्यमातून कोहाट इथल्या एका मुलीशी झाली होती. तिला भेटण्यासाठी हामिदला कोहाटला जायचं होतं." 

देसाई सांगतात, "हामिद यांनी व्हिसा मिळवण्याचा प्रयत्न केला होता, पण त्यात यश न आल्याने कोहाटामधील स्थानिक लोकांशी फेसबुकच्या माध्यमातून संपर्क साधला."

काबुलच्या मार्गाने कोहाटला

4 नोव्हेंबर 2012ला त्यांनी मुंबईतून काबुलचं विमान पकडलं. एका विमान कंपनीत मुलाखत देण्यासाठी जातो, असं त्यांनी घरी सांगितलं होतं. ते 15 नोव्हेंबरला परत येणार होते. पण काबुलला गेल्यानंतर त्यांचा घरच्यांशी संपर्क तुटला. त्यांचा फोन बंद पडल्यामुळे त्यांच्या घरच्यांना शंका वाटू लागली. असं सांगितलं जात या काळात त्यांनी काबुलवरून जलालाबाद आणि तिथून कुठल्याही कागदपत्रांशिवाय तोरखमच्या मार्गाने पाकिस्तान गाठलं. कुर्क इथं थांबून ते कोहाटला गेले. 

पोलीस सांगतात त्यांनी कोहाटमध्ये हॉटेलमध्ये खोली बुक करण्यासाठी हमजा या नावाने खोटं ओळखपत्र सादर केलं होतं. त्यानंतर पोलिसांनी संशयावरून त्यांना अटक केली. 

अन्सारींच्या कुटुंबीयांचं असं म्हणणं आहे की हमीदशी संपर्क होत नसल्याने त्यांनी हामिदच्या घरातील लॅपटॉप उघडून फेसबुक आणि ईमेलवरील संवाद वाचला. यावरून हामिद...\nमागील सामग्री खालीलप्रमाणे सारांशित केली जाऊ शकते:
हेरगिरी आणि कागदपत्रांशिवाय पाकिस्तानात प्रवेश केल्याच्या आरोपावरून पाकिस्तानात 3 वर्षांची शिक्षा झालेले भारतीय नागरिक हामिद निहाल अन्सारी  आज भारतात परत आले . अट्टारी-वाघा बॉर्डरवर पाकिस्तानी अधिकाऱ्यांनी हामिद यांना भारताच्या हवाली केलं.